Amokloop in München an’n 22. Juli 2016

Bi en Amokloop in München  hett de 18 Johre ole Schöler David S. an’n 22. Juli 2016 bi dat „Olympia-Inkoopzentrum“ in den Stadtbezirk Moosach negen Minschen an’e Siet maakt, veer annere hett he mit Schöte verwunnt. Tominnst 31 Lüde hefft sik wat daan bi de Panik, de achternah ok in de Binnenstadt vun München utbraken is.Pressekunferenz vun de Münchner Polizei vun‘n 23. Juli 2016, Klock 11:30 (Video) De Polizei weer mit Masse Lüde in Insatz. Bi 2 ½ Stunnn, nadem dat losgahn weer, hett en Polizeitrupp den Mann nich wiet af vun dat Inkoopszentrum drapen un em wat toropen. Dor hett he sik sülms mit siene Wapen dootschaten. 

 Wie dat aflopen is
mini|Das McDonald’s-Restaurant gegen den Ingang vun dat Inkoopzentrum over
mini|De grote Ingang vun dat Olympia-Inkoopzentrums  in München, 2007

Vun um un bi Klock 17:50 af an is in en McDonald’s-Restaurant schaten wurrn. Klock 17.52 sünd de eersten Nootanrope bi de Polizei ingahn. Fiev Lüde, de in dat Restaurant vun Kogeln drapen wurrn weern, sünd sturven. As de Amoklöper dat Restaurant verlaten hett, hett he up’e Straten up Lüde schaten, de dor vorbi gungen. Twee vun jem sünd dor bi umkamen. Denn is he wieter gahn un hett en Minschen vor en „SATURN“-Filiale umbrocht. Achternah is he over de Straten gahn un in dat Inkoopszentrum intreden un hett dor unnen noch en Minschen dootschaten.  Ein Täter, 58 Kugeln – der Amoklauf in München, vun Lars Langenau, Süddeutsche Zeitung, 24. 7. 2016 Nadem he in de Gegend rumlopen weer, versteek he sik twee Stunnen in en Deepgaragen.  Achternah hefft Polizisten em gegen Klock 20.30 upspöört. As se em wat toropen hefft, hett he siene Wapen ruttrocken un sik in‘n Kopp schaten. Freunde von David S. nun in der Psychiatrie, Süddeutsche Zeitung, 28.7.2016 Verschedene Deele vun den Amokloop sünd vun Tügen filmt un in dat Internet rinstellt wurrn.

Umstänn 
Dat konn kloorstellt weern, dat düsse Amokloop keen islamistischen Achtergrund harrt hett. Ermittlungsstand zur Bluttat in München; „Ein klassischer Amoklauf“ , taz.de, 23.7. 2016  Henwiese sünd dor up funnen wurrn, dat bi den Amoklöper siene Motive Rassismus un Rechtsextremismus en Rull speelt hefft. , Markus Wehner: Amokläufer von München war Rechtsextremist, FAZ.net, 27. 7. 2016 Bi de Wapen, wo he den Anslag mit utöövt hett, hannel sik dat um en Theaterpistolen, de wedder in Gang brocht wurrn is. De Wapen is wohrschienlich in dat Darknet kofft wurrn un keem wohrschienlich ut de Slowakei.  

 Oppers
De Mörder hett twee Deerns un fiev Jungs un junge Lüde twuschen 14 un 20 Johre dootschaten, un denn noch en Fro, de 45 Johre oold weer. Se stammen all ut München un umto. Liveticker zur Bluttat in München: +++ 13:52 Polizei überprüft absichtliche Fehlalarme +++ , n-tv Nachrichtenfernsehen  Twee vun de Oppers weern Düütsche, een harr de törksche un twee harrn de düütsche un de törksche Staatsangehörigkeit. Wiet weern mank de Oppers een Ungar, een Greeken, een Kosovaren un een Statenlosen.Amoklauf in München (erste Ermittlungsergebnisse)

 Wer den Anslag utöövt hett
David S., de den Anslag utöövt hett, weer an’n 20. April 1998 in München boren wurrn.Freunde von David S. nun in der Psychiatrie Siene Ollern weern gegen‘t Enn vun de 1990er Johre ut den Iran na Düütschland kamen un harrn vunwegen Asyl anfraagt. Was folgt der Bluttat von München? Deutsche Welle , 23. 7. 2016 He hett de düütsche un de iraansche Staatsangehörigkeit harrt. Was über den Schützen bekannt ist, Süddeutsche Zeitung An un for sik htt he Ali heten, man he hett düssen Naam in David umännert.http://www.spiegel.de/panorama/justiz/muenchen-motivation-von-david-sonboly-bleibt-unklar-a-1105188.html] Neunfacher Mord in München: Sein Hass so groß, Spiegel Online, vun Jörg Diehl, 28.7.2016 De Schöler hett tohopen mit siene Ollern un sien jüngern Broder in München sien Stadtbezirk Maxvorstadt leevt. Amok im Kopf, Süddeutsche Zeitung, 23.7.2016 S. hett unner Soziale Phobien leden un harr en Depresschoon. In dat Johr 2015 is he twee Maande lang statschonär in dat Klinikum Harlaching behannelt wurrn; bit en poor Weken vör den Amokloop weer he in ambulante Therapie in de Heckscher-Klinik in München.TZ: Ali David S. (18): Das ist der Amokläufer von München, 25. Juli 2016. En Wapenschien hett he nich harrt un bi de Polizei upfullen weer he bit dorhen ok nich. Amoklauf in München: Im Rucksack des Täters waren noch 300 Schuss Munition, Spiegel Online  David S. hett düssen Anslag akraat fiev Johre na Anders Behring Breivik siene Ansläge in Norwegen utöövt. He scholl den rechtsextremen Breivik just so verehrt hebben, wie den Amoklöper vun Winnenden, de mit Politik nix an’n Hoot harrt hett.

 Weblenken 

 Belege

Kategorie:Amokloop
Kategorie:Anslag
Kategorie:München
Kategorie:Bayern
Kategorie:Begeevnis 2016